Eloísa Mafalda

Mafalda Theotto, Eloísa Mafalda izengoitiaz ezagunagoa, (Jundiaí, 1924ko irailaren 18a – Petrópolis, 2018ko maiatzaren 16a) brasildar aktorea izan zen.

 Bizitza 

Jundiaín jaio zen 1924an eta italiarren biloba zen. 1940an, haren gurasoak dibortziatu ziren. Amari etxea mantentzen laguntzeko, Mafaldaren neba, Oliveira Neto, São Pauloko Tupi eta Difusora irratietako esatari bihurtu zen, eta Mafalda jostun lanetan hasi zen. Handik denbora batera, lan bat lortu zuen Emissoras Associadasen bulegoan. Han Alice Waldvoguel alemaniarra ezagutu zuen, zeinak arte eszenikoak eta antzezpena irakatsi zizkion.

Mafaldaren ibilbide artistikoaren hasiera kasualitatez gertatu zen. Oliveira Neto Tupi-Tamoiora joan zen, Rio de Janeirora. Arreba konbentzitu zuen irrati-antzerki proba bat egiteko. Onartua izan zen eta Eloísa Mafalda izen artistikoa hartu zuen. Rádio Nacionaleko irratsaioetan hasi zen lanean. Gero TV Paulistara joan zen, eta bertan egon zen, katea TV Globori saldu zioten arte. Globon, paper nabarmenak izan zituen, hala nola, Nenê andrea A Grande Famílian, Maria Machadão Gabrielan, Mariana andrea Paraíson, Gioconda Pontes Pedra sobre Pedran, Manuela Mulheres de Areian eta Pombinha Abelha andrea Roque Santeiron.

1950ean zineman egin zuen debuta Somos Dois filmean, eta 1965ean antzerkian, Wuthering Heights (O Morro dos Ventos Uivantes)-en egokitzapenean.

Urte askotan Alzheimerren gaixotasunarekin eta izterrezurraren hausturaren ondorioekin bizi izan zen.

2018ko maiatzaren 16an hil zen Petrópolis hirian, non bizi zen alabarekin, eta Jundiaín lurperatu zuten.

 Bizitza pertsonala 
1958 eta 1961 artean, Miguel Teixeirarekin ezkonduta zegoen, eta harekin bi seme-alaba izan zituen, Míriam eta Marcos. Dibortzioaren ostean ez zen berriro ezkondu. Bi biloba eta bi birbiloba izan zituen.

 Lanak 

 Telebista 
+UrteakIzenburuaPertsonaiaOharrak1965O ÉbrioHeloísa1968A Grande MentiraElvira andrea1969A Cabana do Pai TomásEmily1970Pigmalião 70EsterA Próxima AtraçãoDinorá1971Caso EspecialAtal batean: "Nº1"Bandeira 2ZulmiraO CafonaMargarida1972Caso Especial, Meu Primeiro BaileElzaO BofeGonzaguinhaA Grande FamíliaIrene Silva (Dona Nenê)1975GabrielaMaria MachadãoO GritoSocorro1976SaramandaiaMaria Aparadeira Moreira1977LocomotivasJoanaO AstroConsolação andrea1978Pecado RasgadoZoraide1980Água VivaIrene Fragoso NevesPlumas e PaetêsZeni1981BrilhanteEdite Pereira1982ParaísoMariana Gomes andrea1982-1983Caso VerdadeBi ataletan: "O Menino do Olho Azul" eta "O Bloco do Boicote Está na Rua"1983ChampagneAdélia1984Corpo a CorpoGuiomar Motta1985O Tempo e o VentoArminda TerraRoque SanteiroAmbrosina Abelha andrea (Pombinha andrea)1986HipertensãoGioconda1987Expresso BrasilMaria Machadão / Ambrosina Abelha andrea (Pombinha andrea)1988Vida NovaJandira1989O Sexo dos AnjosFrancisquinha Barata1990A, E, I, O... UrcaDamásia andreaDelegacia de MulheresCelesteArapongaZuleide1992Pedra Sobre PedraGioconda Pontes1993Mulheres de AreiaManuela1994A Madona de CedroEfigênia1994-1996Você DecideHitu ataletan: "A última chance", "Veneno Ambiente" eta "Sangue no Araguaia"1996A Vida como Ela É...Atal batean: "O Único Beijo"Quem É Você?Kitty1997Por AmorLeonor Batalha1998Meu Bem QuererDelfina andreaHilda FuracãoClotildeLabirintoSarita1999Você DecideHiru ataletan: "Madame Sussu", "Robin Hood Aposentado" eta "O Terceiro Homem"2000Aquarela do BrasilMargarida2001Brava GenteInxirida andreaBi ataletan: "Arioswaldo e o Casamento de sua Velha Mãe Centenária" eta "O Natal de Arioswaldo"Porto dos MilagresCeleste MarimbásO CloneNeuza andrea, Jaderen bizilaguna2002Brava GenteClara andreaAtal batean: "O Enterro da Cafetina"O Beijo do VampiroCarmem andrea

 Zinema 
+UrteaIzenburuaPertsonaia1950Somos DoisIdazkaria1973Os MansosArmandoren ama1974O Mau-CaráterConstança1976O Ibraim do SubúrbioDinorah1990Beijo 2348/72Ostatuaren jabea1998Simão, o Fantasma TrapalhãoLucélia

 Antzerkia 
+UrteaIzenburua1965O Morro dos Ventos Uivantes1974O Ministro e a Vedete1978Lá em Casa, é Tudo Doido

 Erreferentziak 

 Kanpo estekak 

Kategoria:São Paulo estatuko jendea
Kategoria:Brasilgo emakume aktoreak
Kategoria:XX. mendeko aktoreak
Kategoria:XXI. mendeko aktoreak
Kategoria:Alzheimerraren ondorioz hildakoak
Kategoria:Izengoitiak